Talk:Xiang of Xia

Please translate
Please translate this for the article -
 * 元年戊戌，帝即位，居商. （《御览》八十二引《纪年》：“帝相即位，处商丘. ”）

征淮夷. （《御览》八十二引《纪年》：“元年，征淮夷. ”《路史．后纪》十三：“征淮、畎. ”注：“淮夷、畎夷. 《纪年》云：元年. ”《后汉书．西羌传》：“后相即位，乃征畎夷. ”此仅采《御览》所引. ）

二年，征风及黄夷. （《御览》八十二及《后汉书．东夷传》注引《 纪年》：“二年，征风夷及黄夷. ”《通鉴外纪》引：“二年，征黄夷. ”）

七年，于夷来宾. （《后汉书．东夷传》注、《外纪》注、《路史．后纪》十三注均引《纪年》：“七年，于夷来宾. ”）

八年，寒浞杀羿，使其子浇居过. （见《左．襄四年传》，但《左传》杀羿封浇非一年事. ）

九年，相居于斟灌. （《水经．巨洋水注》、《汉书．地理志》注、《路史．后纪》十三引臣瓒曰：“《汲冢古文》：‘相居斟灌. ’”）

十五年，商侯相土作乘马. （《周礼．校人》注、《荀子．解蔽篇》注引《世本》：“相土作乘马. ”）

遂迁于商丘. （《左氏．襄九年传》：“昔陶唐之火正阏伯居商丘，相土因之. ”）

二十年，寒浞灭戈. （《左．襄四年传》：“寒浞处浇于戈. ”）

二十六年，寒浞使其子帅师灭斟灌. （《左．襄四年传》：“使浇用师灭斟灌及斟寻氏. ” ）

二十七年，浇伐斟鄩，大战于潍，覆其舟，灭之. （《楚辞．天问》：“覆舟斟寻，何道取之？”）

二十八年，寒浞使其子浇弑帝，后缗归于有仍. （《左．哀元年传》：“昔有过浇杀斟灌以伐斟寻，灭夏后相. 后缗方娠，逃出自窦，归于有仍，生少康焉. ”）

伯靡出奔鬲. （《左．襄四年传》： “靡奔有鬲氏. ”但《传》次在家众杀羿之后. ）

斟灌之墟，是为帝丘. 后缗方娠，逃出自窦，归于有仍. （三句见上. ）伯靡奔有鬲氏. （见上. ）

夏世子少康生. （原注：丙寅年. 《左．哀元年传》：“后缗方娠，逃出自窦，归于有仍，生少康焉. ”）

少康自有仍奔虞. （原注：乙酉年. 《左．哀元年传》：“少康为仍牧正，浇使椒求之，逃奔有虞. ”）

伯靡自鬲帅斟鄩、斟灌之师以伐浞. （《左．襄四年传》：“靡自有鬲氏收二国之烬以灭浞，而立少康. ”）

世子少康使汝艾伐过杀浇. （原注：甲辰年. 《左．襄四年传》：“ 少康灭浇于过. ”又《哀元年传》：“使女艾谍浇. ”）

伯子杼帅师灭戈. （《左．襄四年传》：“后杼灭豷于戈. ”又《哀元年传》：“使季杼诱豷. ”）

伯靡杀寒浞. （见上. ）

少康自纶归于夏邑. （原注：乙巳年. 《左．哀元年传》：“虞思于是妻之以二姚，而邑诸纶. ”案原本小注：“寒浞自丙寅至乙巳，凡四十年. ”《通鉴外纪》羿八年，浞三十二年，亦四十年. 而此书附注云：“夏有王与无王，用岁四百七十一年. ”去寒浞四十年，得四百三十一年，与《易纬稽览图》云“ 禹四百三十一年”合，盖即据《 稽览图》以定寒浞之年也. ）

明年，后缗生少康. 既长，为仍牧正，惎浇，能戒之. 浇使椒求之，将至仍，少康逃奔有虞，为之庖正，以除其害. 虞思于是妻之以二姚，而邑诸纶. 有田一成，有众一旅，能布其德，而兆其谋，以收夏众，抚其官职. （以上出《左．哀元年传》. ）夏之遗臣伯靡，自有鬲氏收二斟以伐浞. （见上. ）浞恃浇皆康娱，日忘其恶而不为备. （ 出《楚辞．离骚》. ）少康使汝艾谍浇. （见上. ）初，浞娶纯狐氏，有子早死，其妇曰女歧，寡居. 浇强圉，往至其户，阳有所求. 女歧为之缝裳，共舍而宿. 汝艾夜使人袭断其首，乃女歧也. 浇既多力，又善走，艾乃畋猎，放犬逐兽，因嗾浇颠陨，乃斩浇以归于少康. （出《楚辞．天问》而又为之辞. ）于是，夏众灭浞，奉少康归于夏邑. 诸侯始闻之，立为天子，祀夏配天，不失旧物. （末二语出《左．哀元年传》. ）

Hong Qi Gong (Talk - Contribs) 20:58, 27 January 2007 (UTC)

A Commons file used on this page or its Wikidata item has been nominated for deletion
The following Wikimedia Commons file used on this page or its Wikidata item has been nominated for deletion: Participate in the deletion discussion at the. —Community Tech bot (talk) 10:43, 30 June 2021 (UTC)
 * Xia Dynasty pottery jar 2.jpg